US skuld personeel en studente verskoning | Netwerk24
US skuld personeel en studente verskoning
Deur Charl Linde, Stellenbosch 12 September 2019 00:00
Die Universiteit Stellenbosch (US) skuld sy personeel en studente ’n verskoning vir sy ruggraatlose “ondersteuning” van laas week se protes teen geweld teen vroue. In ’n week waarin die land, en veral universiteite, verenig was in die stryd teen geweld teen vroue, het Maties besluit om alleen te staan.
Hoewel helaas uitsprake gemaak is ter ondersteuning van die protes in Kaapstad en vervoer gereël is na die Universiteit van Kaapstad en die parlement, is studente en personeellede oorgelaat aan departementele diskresie om die proteste te kon bywoon.
Dit het tot gevolg gehad dat baie personeel nie eens daaraan kon dink om te vra om dit by te woon nie en dat studente uitstel geweier is vir opstelle en toetse en dus op die kampus moes bly.
Daar is geen leierskap in die top­bestuurspan van die US as dit kom by belangrike maatskaplike kwessies soos by ander universiteite in die land nie, en dit laat alle Maties apaties lyk.